Suspiria
Suspiria est Italiana horroris pellicula, prima trilogiae cuius nomen Italianum Le tre madri ('Tres matres') est, et quae anno 1977 edita est, auctore Dario Argento. Dispositor cinematographicus Luca Guadagnino suam novam versionem illius pelliculae fecit. Quae pellicula etiam "Suspiria" nominata anno 2018 edita est circa quadraginta annos post primam editionem. Res de quibus pellicula narrat Friburgi in Nigra silva aguntur. Ex "tribus matribus" sive strigis in hac pellicula apparet "mater suspiriorum". Hac in pellicula autem hoc nomen non apparet sed quisdam psychologiae professor Milius, cuius personam Rudolfus Schündler agit, hanc strigam appellat "Helenam Marcos" et "reginam nigram". Pelliculae heroidi nomine Susanna "Suzy" Bannion, cuius personam Jessica Harper agit, naturam magiae explicat et verbis Latinis, "quoddam ubique, quoddam semper, quoddam ab omnibus creditum est". Quae verba rectiore Latinitate "quod ubique, quod semper, quod ab omnibus creditum est" reddantur et sumpta esse videntur ex Commonitorio Vincentii Lerinensis.